ባለፉት 14 አመታት የተከበረው ብሄር፣ ብሄረሰቦችና ህዝቦች በዓል ህገ መንግስቱን ከማስረጽ አኳያ ውስንነት ነበረበት ተባለ
ባለፉት 14 አመታት የተከበረው የብሄር ብሄረሰቦችና ህዝቦች በአል አከባበር  ህገ መንግስቱንና ፌደራል ስርአቱን ከማስረጽ አኳያ ውስንነት ነበረበት ሲሉ የፌደሬሽን ም/ቤት አፈ ጉባዔ አደም ፋራህ ተናገሩ፡፡ሀገሪቱ ብሄር ብሄረሰቦችና ህዝቦች እራሳቸውን እንዲያስተዋውቁና እንዲተዋወቁ እድል ቢፈጥርም በህዝቦች መካከል ትስስር ፈጥሮ ህብረ ብሄራዊ አንድነትን በመፍጠር ረገድ ክፍተት አለበት ብለዋል፡፡የዘንድሮ 15ኛው የብሄር ብሄረሰቦችና ህዝቦች በዓል እኩልነትና ህብረብሄራዊ አንድነት ለጋራ ብልጽግና በሚል መሪ ቃል ይከበራል፡፡በዓሉ ሲከበር ከባለፉት አመታት ሲከበር የነበሩት አውንታዊ ጎን በመያዝና ውስኝነቶቹን በመቅረፍ መሆኑን አፈ ጉባዔው አደም ፋራህ ተናግረዎል፡፡ኢትዮጵያ ካላት  ብዝሀነት አንጻር የፌደራሊዝም ስርአት ተመራጭ መሆኑ  ሁሉንም ያስማማል ይሁን እንጂ ጽንፈኛው የህውሀት ቡድን ይከተለው የነበረው የመከፋፈል ስርአት የፌደራሊዝም ስርአቱ በአግባቡ እንዳይተገበር አድርጓል ብለዋል፡፡15ኛው የብሄር ብሄረሰቦችና ህዝቦች በዓል በዘንድሮ አመት የህዝቦችን ትስስር በሚያጠናክር መልኩ በተለየ ሁኔታ ይከበራል ተብሏል፡፡